NOTĂ DE FUNDAMENTARE

**Secțiunea 1**

# Titlul proiectului de act normativ

|  |
| --- |
| **Hotărâre**  **privind schimbarea titularului dreptului de administrare a unor bunuri imobile aflate în domeniul public al statului** |

**Secţiunea a 2-a**

# Motivul emiterii actului normativ

|  |  |
| --- | --- |
| 2.1. Sursa proiectului de act normativ | Ministerul Transporturilor și Infrastructurii |
| 2.2. Descrierea situaţiei actuale | Potrivit dispozițiilor art. 288 alin. (1) din Ordonanța de urgență a Guvernului nr. 57/2019 privind Codul administrativ, inventarul bunurilor din domeniul public al statului se întocmește și se modifică, după caz, potrivit prevederilor în vigoare, de ministere sau de celelalte organe de specialitate ale administrației publice centrale, atât pentru bunurile aflate în administrarea acestora, cât și pentru bunurile aflate în administrarea unităților din subordinea, coordonarea sau sub autoritatea acestora, precum și de autoritățile publice autonome și se aprobă prin hotărâre a Guvernului.  Inventarul bunurilor care alcătuiesc domeniul public al statului, aflate în administrarea Ministerului Transporturilor și Infrastructurii este prevăzut în anexa nr. 16 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare.  În conformitate cu prevederile Hotărârii Guvernului nr. 370/2021 privind organizarea și funcționarea Ministerului Transporturilor și Infrastructurii, Compania Națională „Administrația Porturilor Maritime” S.A. Constanța funcționează sub autoritatea Ministerului Transporturilor și Infrastructurii și deține în concesiune, în conformitate cu prevederile legale, bunuri aflate în domeniul public al statului și administrarea Ministerului Transporturilor și Infrastructurii.  În conformitate cu prevederile Legii nr. 268/2021 pentru înființarea Autorității Vamale Române și ale Hotărârii de Guvern nr. 237/2022 privind organizarea și funcționarea Autorității Vamale Române, Autoritatea Vamală Română se organizează și funcționează în subordinea Ministerului Finanțelor, ca organ de specialitate al administrației publice centrale în domeniul vamal, instituție publică cu personalitate juridică.  În exercitarea funcțiilor sale, potrivit art. 6 din Hotărârea Guvernului nr. 237/2021, Autoritatea Vamală Română:   * aplică legislația vamală potrivit prevederilor Codului vamal al Uniunii, prevederilor Legii nr. 86/2006 privind Codul vamalal României, cu modificările și completările ulterioare și, în domeniul său de competență, ale Codului Fiscal, cu modificările și completările ulterioare, precum și ale altor acte normative de aplicare a acestora; * asigură aplicarea prevederilor cu caracter vamal și fiscal din acordurile, convențiile și tratatele internaționale la care România este parte, în domeniul său de competență; * urmărește și supraveghează, potrivit legii, respectarea reglementărilor vamale și fiscal, în domeniul său de competență, pe întreg teritoriu al țării și exercită controlul specific, potrivit legislației în vigoare; * colaborează, pe bază de protocol, cu autoritățile și instituțiile publice sau orice alte entități cu atribuții în aplicarea legii, ori interesate de realizarea politicii de administrare vamală, respectiv fiscal, în domeniul său de competență; * verifică respectarea reglementărilor vamale și fiscal, în domeniul său de competență, privind circulația mărfurilor pe drumurile publice, în porturi, căi ferate și fluviale, aeroporturi, în vecinătatea punctelor vamale, antrepozite, zone libere, precum și în alte locuri în care se desfășoară o asemenea activitate.   Prin Hotărârea Guvernului nr. 455/2008 a fost aprobată trecerea unui teren în suprafață de 6.012 mp aflat în domeniul public al statului din administrarea Ministerului Transporturilor și concesiunea Companiei Naționale „Administrația Porturilor Maritime” S.A. Constanța în administrarea Ministerului Economiei și Finanțelor – Autoritatea Națională a Vămilor.  Din anul 2008 până în anul 2014, terenul în suprafață de 6.012 mp a fost în administrarea Autorității Vamale Române, care era ordonator principal de credite și, în acea perioadă, nu a fost aprobată finanțarea construirii unui nou birou vamal pe această suprafață de teren.  Din anul 2014, când terenul în suprafață de 6.012 mp a fost preluat în administrarea Direcției Generală Regionale a Finanțelor Publice Galați, nu s-au demarat procedurile de proiectare în vederea construcției unui birou vamal din următoarele motive:   1. suprafața minima necesară pentu realizarea unui birou vamal, raportat la traficul derulat prin portul Constanța, este de minim 8.000mp; 2. terenul este amplasat la depărtare de axele de transport, cee ace ar fi îngrunat procesul de vămuire, în detrimental fluidizării acestuia; 3. configurația terenului nu permite desfășurarea proiectului de construcție droit;   Totodată, terenul nu a întrunit condițiile pentru accesarea de fonduri europene, neîndeplinind cerințele referitoare la:   1. realizarea fluxului controlat al traficului de mărfuri în cadrul formalităților de vămuire (adică sediul și facilitățile vamale să fie situate pe fluxul de ieșire/intrare din/în port); 2. reducerea semnificativă a timpilor de realizare a etapelor în cadrul formalităților de vămuire și creșterea capacității operative privind supravegherea și controlul vamal ca urmare a unei fluențe controlate a traficului; 3. creșterea nivelului de colectare a taxelor corespunzătoare operațiunilor de comerț international la intrarea și ieșirea în zona de sud a portului Constanța, ca urmare a creșterii eficienței procesului de vămuire; 4. creșterea gradului de combatere a infracțiunilor vamale și transfrontaliere în zona de sud a portului Constanța.   În acest context, reprezentanții Autorității Vamale Române au participat la mai multe întâlniri cu reprezentanții conducerii Companiei Naționale „Administrația Porturilor Maritime” S.A. Constanța, în vederea identificării unui teren, în incinta portului Constanța, pe care să fie construit un nou punct de trecere a frontierei.  Astfel, a fost identificată o suprafață de teren de 10.000mp, înscris în CF 255925 Constanța, parte din poziția globală având numărul MF 150370 în inventarul centralizat al bunurilor din domeniul public al statului.  Adunarea Generală Ordinară a Acționarilor Companiei Naționale „Administrația Porturilor Maritime” Constanța S.A., prin Hotărârea nr. 4/16.04.2024, la punctul 2 a aprobat propunerea pentru emiterea acordului privind demarearea procedurilor legale pentru transferul unei suprafețe de teren de 10.000 mp din concesiunea Companiei Naționale „Administrația Porturilor Maritime” Constanța S.A. în administrarea Autorității Vamale Române și transferul unei suprafețe de teren de 6.012 mp din administrarea Autorității Vamale Române în concesiunea Companiei Naționale „Administrația Porturilor Maritime” Constanța S.A.  Valoarea de inventar a terenului în suprafață de 10.000 mp este de 1.424.851,23 lei, în conformitate cu adresa nr. 5716/17.05.2024 a Companiei Naționale „Administrația Porturilor Maritime” Constanța S.A..  Valoarea de inventar a terenului în suprafață de 6.012 mp este de 647.799 lei.  În conformitate cu prevederile art. 2 alin. (1) din Hotărârea Guvernului nr. 1705/2006, modificările intervenite în inventarul centralizat al bunurilor din domeniul public al statului se aprobă prin acte normative adoptate în acest sens.  Imobilele cu nr. MF 150370 și 155205 nu intră sub incidența dispozițiilor art. 860 alin. (3) din Legea nr. 287/2009 privind Codul civil, republicată, cu modificările și completările ulterioare, respectiv nu formează obiectul exclusiv al proprietății publice a statului.  Bunurile imobile menționate în prezentul proiect de act normativ nu fac obiectul unor litigii aflate pe rolul instanțelor de judecată, nu sunt supuse cererilor de retrocedare și nu sunt grevate de sarcini.  Realitatea datelor înscrise în anexa proiectului, necesitatea și oportunitatea promovării actului normativ aparțin inițiatorilor, respectiv Ministerul Transporturilor și Infrastructurii, prin Compania Națională „Administrația Porturilor Maritime” S.A. Constanța și Ministerului Finanțelor. |
| 2.3. Schimbări preconizate | Prin proiectul de Hotărâre de Guvern se solicită transmiterea unui teren în suprafață de 10.000 mp, aflat în domeniul public al statului, din administrarea Ministerului Transporturilor și Infrastructurii și concesiunea Companiei Naționale „Administrația Porturilor Maritime” Constanța S.A. în administrarea Ministerului Finanțelor – Autoritatea Vamală Română, în vederea îmbunătățirii infrastructurii vamale , fluidizarea traficului la punctul de trecere a frontierei din zona de sud a portului Constanța.  Terenul în suprafață de 10.000 mp prin ampladare, dimensiuni și dotare tehnico- edilitară îndeplinește cerințele necesare pentru realizarea proiectului mai sus menționat, astfel:   * permite realizarea unui sediu propriu pentru Biroul Vamal de Frontieră Constanța Sud Agigea, care să înglobeze următoarele construcții și amenajări necesare pentru desfășurarea în condiții optime a activităților vamale: * clădiri cu funcțiuni administrative (spații de birouri, de arhivă, spații pentru depozitarea echipamentelor de control vamal, spații tehnice și dependințe) și de depozitare mărfuri confiscate; * spațiu (hală) destinat controlului special și supravegheat al mărfurilor și mijloacelor de transport, echipată cu rampe de acces; * construcții tehnico-edilitare necesare pentru asigurarea utilităților în toate clădirile ce se vor realiza în incinta sediului, precum și pentru asigurarea cerințelor privind siguranța la foc a construcțiilor; * amenajare platformă destinată pentru efectuarea în condiții de protecție și siguranță a controlului nedestructiv prin scanare cu scaner mobil, situată imediat după zona de acces în incinta biroului vamal; * depozite mărfuri reținute/confiscate conform procedurilor legale; * clădire/padoc pentru echipele canine antidrog/antitabac din dotare; * amenajare curte interioară, inclusiv împrejmuire, acces printr-un singur punct prevăzut cu sistem de control (barieră) cu posibilitatea de cântărire din mers, supraveghere video perimetrală și la intrare; * căi de acces și circulație în incinta biroului vamal, prevăzute cu zone de staționare, de control și manevră care să asigure fluidizarea și eficiența operațiunilor de control vamal asupra mijloacelor de transport și implicit, reducerea timpilor de staționare; * realizarea fluxului controlat al traficului de mărfuri în cadrul formalităților de vămuire ( adică sediul și facilitățile vamale să fie situate pe fluxul de ieșire/intrare din/în port); * reducerea semnificativă a timpilor de realizare a etapelor în cadrul formalităților de vămuire și creșterea capacității operative privind supravegherea și controlul vamal ca urmare a unei fluențe controlate a traficului; * creșterea nivelului de colectare a taxelor corespunzătoare operațiunilor de cometț internațional la ieșirea și intrarea în portul Constanța, ca urmare a creșterii eficienței procesului de vămuire; * creșterea gradului de combatere a infracțiunilor vamale și transfrontaliere în portul Constanța; * să poată fi asigurată interconectarea la infrastructura rutieră a portului Constanța, ținând cont de strategia de dezvoltare a acestuia, astfel încât să fie eliminate blocajele la accesul și ieșirea din biroul vamal.   De asemenea, prin proiectul de act normativ se solicită transmiterea terenului în suprafață de 6.012 mp, aflat în domeniul public al statului, care a făcut obiectul Hotărârii Guvernului nr. 455/2008, din administrarea Ministerului Finanțelor – Autoritatea Vamală Română în administrarea Ministerului Transporturilor și Infrastructurii și concesiunea Companiei Naționale „Administrația Porturilor Maritime” Constanța S.A., în vederea realizării activităților de servicii anexe transporturilor pe apă.  Terenul în suprafață de 6.012 mp se va comasa cu poziția globală identificată cu nr. 150370 în inventarul centralizat al bunurilor din domeniul public al statului.  Modificarea anexei nr. 16 la Hotărârea Guvernului nr. 1705/2006 va conduce la modificarea, prin act aditional, a contractului de concesiune de bunuri proprietate publică a statului, încheiat între Ministerul Transporturilor și Infrastructurii, în calitate de concedent și Compania Națională „Administrația Porturilor Maritime” S.A. Constanța, în calitate de concesionar. |
| 2.4. Alte informaţii |  |

**Secţiunea a 3-a**

## Impactul socioeconomic

## 

|  |  |
| --- | --- |
| 3.1. Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu are impact în acest domeniu. |
| 3.2. Impactul social | Proiectul de act normativ nu are impact în acest domeniu. |
| 3.3. Impactul asupra drepturilor şi libertăţilor fundamentale ale omului | Proiectul de act normativ nu are impact în acest domeniu. |
| 3.4. Impactul macroeconomic | Proiectul de act normativ nu are impact în acest domeniu. |
| 3.4.1. Impactul asupra economiei şi asupra principalilor indicatori macroeconomici |  |
| * + 1. Impactul asupra mediului concurenţial şi domeniul ajutoarelor de stat |  |
| 3.5. Impactul asupra mediului de afaceri | Proiectul de act normativ nu are impact în acest domeniu. |
| 3.6. Impactul asupra mediului înconjurător | Proiectul de act normativ nu are impact în acest domeniu. |
| 3.7. Evaluarea costurilor şi beneficiilor din perspectiva inovării şi digitalizării | Proiectul de act normativ nu are impact în acest domeniu. |
| 3.8.Evaluarea costurilor şi beneficiilor din perspectiva dezvoltării durabile | Proiectul de act normativ nu are impact în acest domeniu. |
| 3.9. Alte informaţii | Nu au fost identificate. |

**Secţiunea a-4a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  | - în mii lei (RON) - | | | | | | |
|  | Indicatori | Anul curent | Următorii patru ani | | | | Media pe cinci ani |
|  | 1 |  | 3 | 4 | 5 | 6 | 7 |
|  | 4.1. Modificări ale veniturilor bugetare, plus/minus, din care: | Nu este cazul. | | | | | |
|  | 1. buget de stat, din acesta: 1. impozit pe profit 2. impozit pe venit | Nu este cazul. | | | | | |
|  | 1. bugete locale 1. impozit pe profit | Nu este cazul. | | | | | |
|  | 1. bugetul asigurărilor sociale de stat: 1. contribuţii de asigurări | Nu este cazul. | | | | | |
|  | d) alte tipuri de venituri (Se va menţiona natura acestora.) | Nu este cazul. | | | | | |
|  | 4.2. Modificări ale cheltuielilor bugetare, plus/minus, din care: | Nu este cazul. | | | | | |
|  | 1. buget de stat, din acesta: 1. cheltuieli de personal 2. bunuri şi servicii |  |  |  |  |  |  |
|  | 1. bugete locale: 1. cheltuieli de personal 2. bunuri şi servicii |  |  |  |  |  |  |
|  | 1. bugetul asigurărilor sociale de stat: 1. cheltuieli de personal 2. bunuri şi servicii |  |  |  |  |  |  |
|  | d) alte tipuri de cheltuieli (Se va menţiona natura acestora.) |  |  |  |  |  |  |
|  | 4.3. Impact financiar, plus/minus, din care: a) buget de stat | Nu este cazul. | | | | | |
|  | b) bugete locale |  |  |  |  |  |  |
|  | 4.4. Propuneri pentru acoperirea creşterii cheltuielilor bugetare | Nu este cazul. | | | | | |
|  | 4.5. Propuneri pentru a compensa reducerea veniturilor bugetare | Nu este cazul. | | | | | |
|  | 4.6. Calcule detaliate privind fundamentarea modificărilor veniturilor şi/sau cheltuielilor bugetare | Nu este cazul. | | | | | |
|  | 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | N este cazul. | | | | | |
|  | 4.8. Alte informaţii: Nu au fost identificate. | | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |  |
| --- | --- |
| 5.1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii. | Se va modifica Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare. |
| 5.2. Impactul asupra legislaţiei în domeniul achiziţiilor publice. | Proiectul de act normativ nu se referă la acest subiect. |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE) | Proiectul de act normativ nu se referă la acest subiect. |
| 5.3.1. Măsuri normative necesare transpunerii directivelor UE |  |
| 5.3.2. Măsuri normative necesare aplicării actelor legislative UE |  |
| 5.4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. |
| 5.5. Alte acte normative şi/sau documente internaţionale din care decurg angajamente asumate | Proiectul de act normativ nu se referă la acest subiect. |
| 5.6. Alte informaţii | Nu au fost identificate. |

**Secţiunea a 6-a**

**Consultările efectuate în vederea elaborării proiectului de act normativ**

|  |  |
| --- | --- |
| 6.1. Informaţii privind neaplicarea procedurii de participare la elaborarea actelor normative | Au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561/2009. |
| 6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 6.3. Informaţii despre consultările organizate cu autorităţile administraţiei publice locale | Proiectul de act normativ nu se referă la acest subiect. |
| 6.4. Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Nu este cazul. |
| 6.6. Alte informaţii | Nu au fost identificate. |

**Secţiunea a 7-a**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 7.1. Informarea societăţii civile cu privire la elaborarea proiectului de act normativ | Proiectul de act normativ a îndeplinit procedura prevăzută de dispozițiile Legii nr. 52/2003 privind transparența decizională în administrația publică, republicată, fiind publicat pe site-ul Ministerului Transporturilor și Infrastructurii |
| 7.2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |

**Secţiunea a 8-a**

**Măsuri privind implementarea, monotorizarea și evaluarea proiectului de act normativ**

|  |  |
| --- | --- |
| 8.1.Măsuri privind implementarea, monitorizarea şi evaluarea proiectului de act normativ | Nu este cazul. |
| 8.2. Alte informaţii | Nu au fost identificate. |

Față de cele de mai sus, a fost elaborat prezentul proiect de **Hotărâre de Guvern** **privind schimbarea titularului dreptului de administrare a unor bunuri imobile aflate în domeniulpublic al statului**,pe care îl supunem spre aprobare.

**MINISTRUL TRANSPORTURILOR MINISTRUL FINANȚELOR**

**ȘI INFRASTRUCTURII**

**SORIN - MIHAI GRINDEANU MARCEL - IOAN BOLOȘ**

**Avizăm :**

**VICEPRIM MINISTRU**

**MARIAN NEACȘU**

**MINISTRUL JUSTIȚIEI**

**ALINA-ȘTEFANIA GORGHIU**

**SECRETAR DE STAT**

**BOGDAN STELIAN MÎNDRESCU**

**SECRETAR GENERAL**

**MARIANA IONIȚĂ**

**SECRETAR GENERAL ADJUNCT**

**ADRIAN DANIEL GĂVRUȚA**

**DIRECŢIA GENERALĂ JURIDICĂ**

**DIRECTOR GENERAL**

**MARIUS TOADER**

**DIRECŢIA ECONOMICĂ**

**DIRECTOR**

**LAURA GÎRLĂ**

**DIRECȚIA TRANSPORT NAVAL**

**DIRECTOR**

**GABRIELA MURGEANU**

**DIRECŢIA ACHIZIŢII PUBLICE ȘI SERVICII INTERNE**

**DIRECTOR**

**GEORGETA BRATU**